Վ.ՎԻԿԵ-ՖՐԵՅԲԵՐԳԱ - Այս հարցում Լատվիան ամբողջությամբ ընդունել է Եվրամիության դիրքորոշումը, որը, ինչպես գիտեք, այս հակամարտությունում չեզոք դիրք է գրավում: Մենք, իհարկե, ընդունում ենք տարածքային ամբողջականության սկզբունքը, այդ առումով չնվազեցնելով ազգերի ինքնորոշման իրավունքի սկզբունքը: Վերջին տարիներին տարածքային ամբողջականության սկզբունքը կարեւոր նշանակություն է ունեցել քաղաքականության մշակման մեջ, բայց ինչ վերաբերում է այս առանձնահատուկ դեպքին, մենք ողջունում ենք խաղաղ բանակցությունները եւ մեր աջակցությունն ենք հայտնել Մինսկի խմբի պետություններին այս հակամարտության լուծումը գտնելու գործում: Մենք կարեւորում ենք Եվրամիության հատուկ ներկայացուցչի դերն այս գործընթացում, նաեւ շատ կարեւորում ենք, որ կողմերը շարունակեն խաղաղ բանակցությունները եւ զերծ մնան որեւէ ռազմական միջամտությունից կամ գործողությունից, որոնք, ինչպես փորձն է ցույց տվել, միշտ ունենում են ամենաբացասական ազդեցությունը: